
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 22.04.2025 ГОДИНА

	Днес, 22.04.2025 г. от 13.00 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Мария Бръмбева, Георги Панов, Лало Кирилов, Ненко Павлов, Силвия Георгиева.
Отсъстващи Ненко Ненчев и Станислав Готев. 
[bookmark: _Hlk167711888]	На заседанието присъстваха: кметът на Община Пирдоп, кметът на кметство Душанци, зам. - кметът на Община Пирдоп, представители на НЧ «Светлина» - с. Душанци, представител на „Медицински център I – Пирдоп” ЕООД, представител на „Пролет”  ЕООД, общинска администрация и общински съветници.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

		Не постъпиха други предложения по проекта за дневен ред. 

Н. Ненчев се присъедини към заседанието на постоянната комисия.

М. Бръмбева подложи на гласуване дневния ред на заседанието.

След проведеното гласуване с 6 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 

РЕШЕНИЕ :
 Заседанието да протече при следния ДНЕВЕН РЕД:

1. Докладна записка с рег. № 9000-416/14.04.2025 г., относно: Приемане на бюджета на Община Пирдоп за 2025 г.
                                                                Докл.: Ангел Геров- Кмет на Община Пирдоп

2. Докладна записка с рег. № 9002-36/14.04.2025 г., относно: Приемане на годишен доклад за осъществените читалищни дейности и изразходваните от бюджета средства през 2024 г. на НЧ «Светлина» - с. Душанци. 
                                                                Докл.: Ангел Геров- Кмет на Община Пирдоп

3. Докладна записка с рег. № 9002-34/11.04.2025 г., относно: Приемане на отчет за дейността и счетоводен баланс на „Медицински център І - Пирдоп”  ЕООД за  2024 г. 
                                                  Докл.: Кристина Петкова – Председател ОбС Пирдоп

4. Докладна записка с рег. № 9002-35/11.04.2025 г.,  относно: Приемане на годишен финансов и годишен доклад за дейността на „Пролет” ЕООД за 2024 г.                                                         
                                                 Докл.: Кристина Петкова – Председател ОбС Пирдоп
                                      
5. Докладна записка с рег. № 9002-37/15.04.2025 г., относно: Отпускане на средства за закупуване на носии за новосъздаден самодеен клуб „Духът на Средногорието“.
                                           Докл.: Кристина Петкова – Председател на ОбС – Пирдоп

По т.1 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9000-416/14.04.2025 г., относно: Приемане на бюджета на Община Пирдоп за 2025 г.

	Подробна информация по доклада и приложенията към бюджет 2025г. на Община Пирдоп предостави г-жа Н. Николова – Гл. счетоводител  на Община Пирдоп.
Г-жа Бръмбева даде думата за становища по докладната записка. 
Раязснения бяха предоставени по плана на капиталовите разходи през 2025 г. Коментари имаше за издръжката на детските градини, генериране на отпадъците, разходи за безопасност на движението по Приложение 4 и др.
Г-н И. Джонгов постави въпрос, относно броя на персонала, който е на минимална работна заплата от общата численост и начина на изчисляване на средната работна заплата в Община Пирдоп.
След кратки дебати по докладната записка последва гласуване на проекта за решение. 

След проведеното гласуване с 5 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет - Пирдоп беше прието следното Становище: 

       На основание чл.52 ал.1 и чл.21, ал.1, т.6, във връзка с чл.27, ал.4 и ал.5  от Закона за местното самоуправление и местната администрация (ЗМСМА), чл.94, ал.2, ал.3 и ал.4, чл.84, ал.4 и чл.39 от Закона за публичните финанси, във връзка с разпоредбите на ЗДБРБ за 2025 г. и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Пирдоп, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:

1. Общински съвет – Пирдоп, приема бюджета  на Община Пирдоп за 2025 година, както следва:
1.1. По приходите в размер на 15 123 159 лв. , съгласно Приложение 2,в т.ч.:
1.1.1.Приходи за делегирани от държавата дейности в размер на 9 211 621 лв.,
 в т.ч. :
 1.1.1.1.Обща субсидия за делегирани дейности в размер на 8 781 779 лв.
 1.1.1.2. Преходен остатък от 2024 г. в размер на 429 842 лв.,  който да се разпредели в държавна дейност: функция “Образование”- по бюджета  на НУ “ Тодор Влайков” в размер   на   85 930 лв. и по бюджета на СУ”Сава Савов” в размер на 297 834  лв. и функция “Социално подпомагане” по бюджета  на ДВСН в размер на 46 078 лв., съгласно Приложение 2	
1.1.2. Приходи за местни дейности в размер на 5 911 538 лв., в т.ч:
1.1.2.1. Данъчни приходи в размер на 804 900 лв.,съгласно Приложение 1.
1.1.2.2 Неданъчни приходи в размер на 3 106 800 лв.,съгласно Приложение 1.
1.1.2.3. Трансфери за местни дейности в размер на 1 326 200 лв., в т.ч.:
1.1.2.3.1.Обща изравнителна субсидия в размер на 674 100 лв.,
1.1.2.3.2.Трансфер за зимно поддържане и снегопочистване в размер на 93 300 лв.
1.1.2.3.3.Целева субсидия за капиталови разходи за местни дейности в размер на 414 400 лв.
1.1.2.3.4. Трансфери за местни дейности в размер на 144 400 лв.
1.1.2.4. Заеми в размер на 407 230 лв. 
1.1.2.5. Предоставен трансфер в размер на „-„64 218 лв.
1.1.2.6. Преходен остатък от 2024 г. в размер на 330 626 лв.,  който да се разпредели в местна дейност: функция „Жилищно стройтелство ,БКС и опазване на околната среда“  - 328 513 лв. и функция “Социално подпомагане” по бюджета  на Домашен социален патронаж в размер на 2 113 лв.,  съгласно Приложение2.	
1.2. По разходите в размер на 15 123 159  лв., разпределени по функции, дейности и параграфи, съгласно Приложение № 2
1.2.1. За делегирани държавни дейности в размер на 9 211 621 лв. 
1.2.2. За допълнително финансиране на делегираните от държавата дейности със средства от собствените приходи и от изравнителната субсидия в размер на 20 000 лв.
1.2.3. За местни дейности в размер на 5 891 538 лв.
1.3. Утвърждава бюджетно салдо по общинския бюджет, изчислено на касова основа в размер на 760 468 лв.
2. Приема инвестиционната програма за 2025г. (поименен списък по обекти, видове разходи и източници на финансиране) в размер на 1 676 553 лв., съгласно Приложение №3, като:
2.1. Одобрява разпределението на целевата субсидия за капиталови разходи, в размер на 414 400 лв., съгласно приложение №3
2.2.Приема разчет за разходите, финансирани с приходи от постъпления от продажба на общински нефинансови активи и други собствени средства , съгласно Приложение №3 в размер на 536 345 лв., преходен остатък в размер на 275 808 лв. и  заем от финансова институция в размер на 450 000 лв.
3. Утвърждава разходите за заплати през 2025 г., без звената от системата на народната просвета, които прилагат системата на делегирани бюджети, съгласно Приложение №2 и щатните разписания утвърдени от Кмета на общината за поделенията на общинска издръжка.
3.1. Числеността на персонала за делегираните от държавата дейности във функциите “Здравеопазване”, “Социално осигуряване, подпомагане и грижи”, “Почивно дело, култура, религиозни дейности” (без читалищата) се определя в рамките на средствата, определени по стандартите и утвърдените размери по т.3 от настоящото решение.
3.2. Приема числеността на персонала в местните дейности, съгласно Приложение № 6.
4. Утвърждава разчет за целеви разходи и субсидии, както следва за:
4.1. Членски внос – 8 000 лв.
4.2. Обезщетения и помощи по решение на Общински съвет– 70 000 лв.;
4.3. Субсидии за:
4.3.1. читалища - Субсидии за читалища 176 440 лв. ,в т.ч. 156 440 лв.от държавния трансфер и 20 000 лв. от местни приходи, съгласно Приложение №2
4.3.2. спортни клубове – 50 000 лв., съгласно Приложение 2
4.4. На основание Закона за предучилищното и училищното образование, разпределя субсидиите за делегираните бюджети в образованието , по следната формула:
СФ=БУ х ЕРС+ СРК ,където:
СФ-средства по формулата
БУ-брой ученици
ЕРС-единен разходен стандарт
СРК-средства по регионален коефициент.
4.5. Упълномощава Кмета на общината да договори допълнителни условия по предоставянето и отчитането на целевите средства по т.4.2.-4.3.
5. Приема следните лимити за разходи:
5.1. Разходи за работно и представително облекло на човек, в размер на 33 % от минималната работна заплата за страната .
5.2. СБКО в размер на 3%( до 3 на сто) от средства за работна заплата на заетите по трудови правоотношения.
5.3. Разходи за представителни цели и международна дейност на Кмета на общината в размер на 3 000 лв.
5.4. Разходи за представителни цели на Председателя на ОбС в размер на 1 500 лв.
6. Упълномощава Кмета на общината да утвърди поименен списък на лицата,които имат право на транспортни разходи и размера на средствата в рамките на 85 % от действителните разходи;
7. Одобрява индикативен годишен разчет за сметките за средства от Европейския съюз- Разплащателна агенция за 2025 г., съгласно Приложения №7А
8. Одобрява индикативен годишен разчет за сметките за средства от Европейския съюз– Национален фонд за 2025г., съгласно Приложения №7Б.
9. Приема план – сметка за приходите и разходите на  специализирано звено ”УОСОбГора”    за 2025 г., съгл. Приложение № 5.
10. Приема Празничен календар за 2025 г . в размер на 160 000 лв. ,съгл. Приложение  № 8.
11. Приема обща численост на община Пирдоп за 2025 г., съгл. Приложение № 6.
12.Приема План на ремонтите през 2025 г., съгл. Приложение №4.
13.Приема - ПЛАН-ГРАФИК за разплащане на просрочени задължения , съгл.Приложение № 9.
14. Одобрява актуализираната бюджетна прогноза за местните дейности за периода 2026г.-2028г.- съгл.Приложение № 11
15. Определя Второстепенните разпоредители с бюджетните кредити за 2025г.-Директорите на  СУ”Сава Савов” и НУ”Тодор Влайков” и Ръководителя на Социален комплекс / ДПЛСН и ДСП/   . 
16. Определя максимален размер на дълга, както следва:
16.1. Максимален размер на новия общински дълг за 2025 година в размер на 600 000 лв.
16.2. Общинските гаранции, които може да бъдат издадени през 2025 година в размер на 5 000 000 лв.
16.3. Максимален размер на общинския дълг и общинските гаранции към края на 2025  година в размер на 5 600 000 лв.
16.4. Намеренията за поемане на нов дълг по чл. 13 от ЗОД през 2025 г. се определят в размер на 5 600 000 лв.
17. Определя максималния размер на новите задължения за разходи, които могат да бъдат натрупани през годината по бюджета на общината, като наличните към края на годината задължения за разходи не могат да надвишават 15 на сто от средногодишния размер на отчетените разходи за последните четири години; ограничението не се прилага за задължения за разходи, финансирани за сметка на помощи и дарения;
18. Определя максималния размер на ангажиментите за разходи, които могат да бъдат поети през годината, като наличните към края на годината поети ангажименти за разходи не могат да надвишават 50 на сто от средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения; 
19. Определя размера на просрочените задължения от 2024г. които ще бъдат разплатени от бюджета за 2025 година в размер на 520 365 лв., съгласно Приложение №9 
20. Определя размера на просрочените вземания, които се предвижда да бъдат събрани през 2025 година в размер на 32 806 лв.,формирани от вземания от наеми- 14 078 лв. и вземания от клиенти - 18 728 лв. 
21. Оправомощава Кмета на общината да извършва компенсирани промени:
21.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, както и от една дейност в друга дейност,при условие че не се нарушават стандартите за делегираните от държавата дейности и няма просрочени задължения в съответната делегирана дейност;
21.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
22. Възлага на кмета:
22.1. Да определи бюджетите на второстепенните разпоредители с бюджет.
22.2. Да утвърди бюджетите на второстепенните разпоредители с бюджет,разпределен по тримесечия.
22.3. Да организира разпределението на бюджета по тримесечия и да утвърди разпределението.
22.4. Да информира Общинския съвет в случай на отклонение на средния темп на нарастване на разходите за  местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
22.5. Да включва информацията по чл. 125, ал.4 от ЗПФ в тримесечните отчети и обяснителните записки към тях.
22.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.
23. Упълномощава Кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.
24. Упълномощава кмета:
24.1. Да разработва и възлага подготовката на общински програми и проекти и да кандидатства за финансирането им със средства по структурни или други фондове на Европейския съюз и на други донори, по национални програми и от други източници за реализиране на годишните цели на общината за изпълнение на Общинския план за развитие.
24.2. Да кандидатства за средства от централния бюджет и други източници за финансиране и за съфинансиране на общински програми и проекти.
24.3. Да направи проучване за избор на финансова институция за ползване на заем при най – изгодни условия за общината.
25. Задължава ръководителите на бюджетни звена, финансирани от общинския бюджет да разработят и предоставят в срок до 15.05.2025 г. конкретни мерки за изпълнение на приетия от Общински съвет бюджет.
26. Приема за сведение Протоколите от публичното обсъждане на бюджета, съгласно Приложения № 10.
27. Решението влиза в сила от 01.01.2025 г.

Приложения:
1. Доклад относно приемане Бюджета на Община Пирдоп за 2025г.  
2. Приложение №1- Разшифровка приход 2025г.;
3. Приложение №2- План на Бюджета на Община Пирдоп - 2025 г.;
4. Приложение №3- План на капиталовите разходи през 2025 г.;
5. Приложение №4- План на ремонтите през 2025 г.;
6. Приложение №5- План – сметка на приходите и разходите на спец.звено “УОСОбГ” за 2025 г.;
7. Приложение №6- Обща численост на община Пирдоп за 2025 г.;
8. Приложения №7А -Годишен разчет за сметките за средства от ЕС –Разплащателна агенция за 2025г.;
9. Приложения №7Б -Годишен разчет за сметките за средства от ЕС – национален фонд за 2025г.;
10. Приложение №8- Културен и празничен календар за 2024 г.;
11.Приложение № 9- ПЛАН-ГРАФИК за разплащане на просрочени задължения.
12. Приложение № 10 – Протоколи от публичното обсъждане на бюджета.
13. Приложение № 11 – Бюджетна прогноза за периода 2026г.-2028г.


С. Георгиева напусна заседанието на постоянната комисия.

По т.2 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-36/14.04.2025 г., относно: Приемане на годишен доклад за осъществените читалищни дейности и изразходваните от бюджета средства през 2024 г. на НЧ «Светлина» - с. Душанци.

С. Готев се присъедини към заседанието на постоянната комисия. 

Г-жа Бръмбева даде думата за становища по Докладна записка и последващо гласуване на проекта за решение. 

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.23 от Закона за местно самоуправление и местната администрация и във връзка с чл.26а, ал.2 и ал.5 от Закона за народните читалища, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет – Пирдоп  приема Годишен доклад за осъществените читалищни дейности и изразходваните от бюджета средства през 2024 г. на НЧ” Светлина 1910” – с. Душанци.

Приложение: Годишен доклад за осъществените читалищни дейности и изразходваните от бюджета средства през 2024 г. на НЧ” Светлина 1910” – с. Душанци.
 
По т.3 от дневния ред думата беше дадена на г-жа Кристина Петкова – Председател на ОбС - Пирдоп, която запозна Постоянните комисии с Докладна записка с рег. № 9002-34/11.04.2025 г., относно: Приемане на отчет за дейността и счетоводен баланс на „Медицински център І - Пирдоп”  ЕООД за  2024 г.

Подробна информация по отчета представи Д-р Пламен Стоянов – управител. 
Г-жа Бръмбева даде думата за становища по докладна записка. Последва гласуване на проекта за решение от докладната записка. 

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 137, ал. 1, т. 3 от Търговския закон и чл. 13, ал. 1, чл. 24, ал. 1, т. 1, чл. 32, т. 7 и чл. 34, т. 3 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Общински съвет-Пирдоп приема Отчет за дейността и счетоводен баланс на „Медицински център I – Пирдоп” ЕООД за 2024 г.    

По т.4 от дневния ред думата беше дадена на г-жа Кристина Петкова – Председател на ОбС - Пирдоп, която запозна Постоянните комисии с Докладна записка с рег. № 9002-35/11.04.2025 г., относно: Приемане на годишен финансов и годишен доклад за дейността на „Пролет” ЕООД за 2024 г.

Г-жа Бръмбева даде думата за становища по Докладна записка. Последва гласуване. 

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет - Пирдоп беше прието следното Становище: 

На основание чл. 21, ал. 1, т. 23 от Закона за местното самоуправление и местната администрация (ЗМСМА) , чл. 147, ал. 2, вр. с чл. 137, ал. 1, т. 3 от Търговския закон и чл. 13, ал. 1, т. 1, вр. с чл. 24, ал. 1, т. 1 и чл. 32,  т. 7 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
[bookmark: _GoBack]1. Общински съвет - Пирдоп приема годишен финансов отчет и годишен доклад за дейността на „Пролет”  ЕООД за 2024 г. 
2. Общински съвет - Пирдоп приема реализираната печалба от дейността на „Пролет”  ЕООД за 2024г. в размер на 5 900,69 лв., която да се отнесе в счетоводството на Дружеството,  за покриване на непокрити загуби.

Приложения:
1. Годишен финансов отчет  на „Пролет” ЕООД  за 2024 г.
2. Годишен доклад за дейността на „Пролет” ЕООД  за 2024г.

По т.5 от дневния ред думата беше дадена на г-жа Кристина Петкова – Председател на ОбС - Пирдоп, която запозна Постоянните комисии с Докладна записка с рег. № 9002-37/15.04.2025 г., относно: Отпускане на средства за закупуване на носии за новосъздаден самодеен клуб „Духът на Средногорието“.

	Представител от вносителя на искането не присъства на заседанието на постоянната комисия.

След направени дебати по докладната записка се прие следното становище.
	
След проведеното гласуване с 0 гласа „за”, 0  гласа „против” и 5 гласа „въздържал се” от състава на ПК по ИОСИПТУСЕЗГ (С. Готев не гласува), Постоянната комисия към Общински съвет-Пирдоп беше прието следното Становище: 

На чл. 21, ал. 1, т. 23 и ал. 2 от Закона за местното самоуправление и местната администрация,  Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет –Пирдоп не дава съгласие да се отпуснат средства по докладна записка с рег. № 9002-37/15.04.2025 г., относно: Отпускане на средства за закупуване на носии за новосъздаден самодеен клуб „Духът на Средногорието“.


Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.



ПРЕДСЕДАТЕЛ НА ПК ИОСИПТУСЕЗГ:	
                                                      МАРИЯ БРЪМБЕВА

 
		
ПРОТОКОЛИСТ: 
                   МИГЛЕНА КРЪСТЕВА                     

